Ja sam živi svjedok kako je moguće nadvladati i najgoru dijagnozu, ali ja ne tvrdim kako sam JA POBIJEDIO RAK. Ne, ja kroz svoje svjedočenje želim pružiti nadu očajnima, hrabrost malodušnima, vjeru nevjernima. Želim svjedočiti jednu borbu u kojoj mi je Bog dao, preko liječnika i medicine, prigodu biti svjedokom Njegove milosti i ljubavi. Jer ja sam Svjedok i Putnik koji je u posljednje dvije godine održao 45 javnih svjedočenja o proteklih evo skoro 7 godina straha, sumnje, očaja, nade, radosti i milosti. Na svojoj stranici objavljivat ću povremeno izvatke iz svoje knjige, priče o tome kako je bolest promijenila moje stavove u životu, kako je moja kreativna energija dobila svoj puni smisao tek kada je bezuvjetno poklonjena bližnjemu i to obično nepoznatom.
Bratovština sv. Stjepana Prvomučenika Gorica-Sovići poziva vas u petak 1. travnja 2011. godine u stari župni dvor u Goricu u 20 sati na korizmenu tribinu koju će održati hrvatski katolički novinar Ivica Ursić.